Pārmaiņas ir komplekss process, kad esošā realitāte ārējo vai iekšējo apstākļu dēļ tiek mainīta. Pārmaiņas darba vidē neizbēgami skar gan darba organizāciju, gan cilvēkus – kā darbiniekus, tā vadītājus. Apzinoties notiekošo un gaidāmo, var atrast veidus un līdzekļus, kā prognozēt nākamos notikumus, kā tos vadīt (vai vismaz padarīt sev pieņemamākus), kā savstarpēji komunicēt un pakāpeniski nonākt līdz darbotiesspējīgai jaunajai realitātei, vienlaikus saglabājot līdzsvaru starp profesionālo un cilvēcisko, racionālo un emocionālo, resursus prasošo un resursus papildinošo aspektu. Praktiskas nodarbības laikā apzināsim, ko var un ko nevajadzētu sagaidīt no darbiniekiem šajā laikā un kādas ir vēlamās prioritātes attiecībā uz darba organizāciju komandā un komunikāciju. Tāpat praktiski pētīsim, kādi resursi pieejami ikvienam, lai atbalstītu sevi (un arī savus kolēģus) pārmaiņu laikā, tādejādi samazinot stresu, profesionālās izdegšanas risku, kā arī uzlabojot profesionālā snieguma kvalitāti un veicinot darba un privātās dzīves līdzsvaru. INTERESĒ